ፕረዚደንት ኣሜሪካ ዶናልድ ትራምፕ ነቲ ኣብ ኣሜሪካ 'እናዓበየ ዝኸይድ ዘሎ ሰብኣውን ጸጥታውን ቅልውላው ደው ንምባል' ንነዊሕ እዋን ንኽትግብሮ ክመባጽዖ ዝጸንሐ ናይ ኣሜሪካ-ሜክሲኮ መንደቕ መህነጺ ዝኸውን ገንዘብ ካብ መንግስቲ ጠሊቡ ኣሎ። እንተኾነ፡ ኣብቲ ንፈለማ እዋን ካብ ቤት ጽሕፈቱ ንምሉእ ሃገር ኣብ ዘስምዖ መደረ፡ ሚስተር ትራምፕ ንሃገራዊ ባይቶ ብምጉሳይ ሃገራዊ ኣገዳስነትን ህጹጽነትን ምህናጽ ናይቲ መከላኸሊ መንደቕ ኣይኣወጀን። መራሕቲ ሰልፊ ዴሞክራት ኣብ ቴሌቪዥን ኣብ ዝሃብዎ ርእይቶ፡ ፕረዚደንት ትራምፕ ንህዝቢ ኣሜሪካ ጅሆ ብምሓዙ ወንጂሎሞ። 'ዲሞክራሲ ምስ ፕሮፖጋንዳን ስኑዓት ዜናታትን ተሳንዩ ይኸይድ ኣሎ' ሜላኒያ ትራምፕ፡ ምኽትል ኣማኻሪት ጸጥታ ንክትስጎግ ሓቲታ ፕረዚደንት ማክሮን፡ መራሕቲ ዓለም ዕሙት 'ብሄራውነት' ክነጽጉ ተማሕጺኑ ክልቲኦም ወገናት፡ ሰልፊ ሪፓብሊካንን ዴሞክራትን ነቲ ን18 መዓልታት ዝተዓጽወ መንግስታዊ ትካላት ብምምዝማዝ ንረብሕኦም ክጥቀምሉ ይፍትኑ ከምዘለው ይግለጽ። እቲ ፕረዚደንት ሰልፊ ሪፓብሊካን ዝኾነ ዶናልድ ትራምፕ፡ ነቲ ኣብ እዋን ምርጫ ክሃንጾ ዝተመባጽዖ መንደቕ ንምህናጽ ኣስታት 5.7 ቢልዮን ዶላር የድልዮ። እንተኾነ ኣባላት ሰልፊ ዴሞክራት፡ ነቲ ፕረዚደንት ትራምፕ ዝጠልቦ ዘሎ ገንዘብ ንኸይውሃቦ ኣትሪሮም ይቃወሙ ኣለው። ኣብዚ እዋን፡ ሰልፊ ዴሞክራት እታ ዝበዝሐ መናብር ዘለዋ ሰልፊ ኢያ። እቲ ኣብዚ እዋን ዝርአ ዘሎ ምዕጻው መንግስታዊ ትካላት፡ ኣብ ታሪኽ ኣሜሪካ እቲ ካልኣይ ዝነውሐ ክኸውን ከሎ፡ ብሰንኪ'ዚ ድማ ኣማኢት ኣሽሓት ኣሜሪካውያን ሰራሕተኛታት ደሞዞም ኣይወሰዱን ኣለው። ፕሬዚደንት ትራምፕ እንታይ ኢሉ?
